**TÁJÉKOZTATÓ LEENDŐ ELSŐS GYERMEKEK SZÜLŐI RÉSZÉRE**

**Tisztelt Szülők!**

Tájékoztatóinkkal és nyomtatványainkkal segítséget szeretnénk nyújtani az általános iskolát kezdő, első osztályos gyermekük étkezési térítési díjának befizetéséhez, valamint az igénybe vehető kedvezmények ügyintézéséhez.

A 2024/2025. tanév első osztályos tanulói számára az étkezés befizetése szeptember hónapra személyesen és az internetes felületen is lehetséges. Amennyiben a gyermek kerületi óvodából érkezik, akkor az online fizetéshez az óvodában használt jelszóval történik az étkezés megrendelése. A korábbi azonosítóval az óvodai felület érhető el, az iskolai fizetési felületre történő bejelentkezéshez az óvodai azonosító utolsó számjegye után egy „x” betű írása szükséges.

Példa az iskolai fizetési felületre történő bejelentkezéshez:

Korábbi – óvodában használt - belépési adatok:

azonosító: 12345678910

jelszó: asdf123

Iskolai fizetési felületre történő bejelentkezéshez belépési adatok:

azonosító: 12345678910x

jelszó: asdf123

**Kérjük, hogy az első bejelentkezés alkalmával ellenőrizze gyermeke iskoláját és osztályát!**

Nem kerületi óvodából érkező gyermek esetében az **adatlap** megküldése után a megadott e-mail címre küldjük meg a belépéshez szükséges azonosítót és jelszót.

**Az adatlapot a kerületi óvodából érkező gyermekek esetében is kérjük megküldeni.**

Az augusztusi készpénzes és online befizetési napokat júniusban közöljük a honlapunkon:[www.imfk.bp13.hu](http://www.imfk.bp13.hu). Az internetes felületen 2024. augusztus 1. és 26. között lehetséges a szeptemberi étkezés megrendelése és bankkártyával történő fizetése. Kérjük, hogy lehetőség szerint válasszák a bankkártyával történő fizetést!

**Az online felület elérhetősége:** [**https://etkeztetes.budapest13.hu/belepes**](https://etkeztetes.budapest13.hu/belepes)

**Étkeztetéssel kapcsolatosan bővebben tájékozódhatnak honlapunkon:** [**www.imfk.bp13.hu**](http://www.imfk.bp13.hu)

**Kérjük, hogy folyamatosan kísérjék figyelemmel közleményeinket!**

**Kellemes nyarat és sikeres iskolakezdést kívánunk!**

Intézményműködtető és Fenntartó Központ (IMFK)